
ΘΕΜΑ: «Παραπεμπτικό έγγραφο προς Παθολόγο/ Γενικό Ιατρό»
Σύμφωνα με το άρθρο 7 του ν. 3528/2007 (ΦΕΚ 26/τ.Α΄/9-2-2007) με θέμα «Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ», η παρ. 2 του οποίου αντικαθίσταται ως εξής: «Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις παθολόγου ή γενικού ιατρού, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί.» (ΦΕΚ 254/Α/2013), παρακαλούμε όπως εκδώσετε Ιατρική Γνωμάτευση για τον/την ………………………………… του …………………………………, που έχει διορισθεί ως μέλος Ειδικού Εκπ/κου Προσωπικού, κλάδου ΠΕ29 ΕΡΓΑΣΙΟΘΕΡΑΠΕΥΤΩΝ-ΕΡΓΟΘΕΡΑΠΕΥΤΩΝ.
Στην εν λόγω γνωμάτευση θα πρέπει να πιστοποιείται η υγεία και φυσική καταλληλότητα του/της παραπάνω νεοδιοριζόμενου/ης σε Σχολικές Μονάδες της Δ.Π.Ε. Μαγνησίας, προκειμένου να ασκήσει τα καθήκοντά του/της, όπως αυτά περιγράφονται στο ΦΕΚ 449/τ.Β’/03-04-2007, όπως τροποποιήθηκε και ισχύει με το ΦΕΚ 1088/τ. Β΄/02-04-2019.
Ειδικότερα, τα καθήκοντά του/της περιλαμβάνουν: Την αξιολόγηση των αναπτυξιακών, λειτουργικών και αισθητικοκινητικών δεξιοτήτων των μαθητών με ειδικές δοκιμασίες και τεχνικές, τον προσδιορισμό των αναγκών τους και τον καθορισμό στόχων αποκατάστασης μέσω σκόπιμων δραστηριοτήτων για τη σχολική και κοινωνική τους προσαρμογή. Επίσης, περιλαμβάνουν την περιοδική παρακολούθηση της εξέλιξης των μαθητών, την εφαρμογή ατομικών ή ομαδικών προγραμμάτων εργοθεραπείας σε ειδικά διαμορφωμένο χώρο, τη συνεργασία και ενημέρωση των γονέων, του σχολικού προσωπικού, του Ε.Β.Π. και των φυσικοθεραπευτών, καθώς και την παροχή συμβουλών για υποστήριξη στο σπίτι. Τέλος, περιλαμβάνουν την εισήγηση εργονομικών διευθετήσεων, την πρόταση προμήθειας εξειδικευμένων βοηθημάτων για τη διευκόλυνση της ψυχοκινητικής δραστηριότητας και αυτοεξυπηρέτησης των μαθητών, καθώς και την ενιαία αντιμετώπιση των θεμάτων αυτών στο σχολικό και οικογενειακό περιβάλλον κ.λ.π.
Για το λόγο αυτό ο/η νεοδιορισθείς/-σθείσα παρακαλείται να προσκομίσει στην υπηρεσία μας το παρόν έγγραφο υπογεγραμμένο από τον αρμόδιο Ιατρό, μαζί με την Ιατρική Γνωμάτευση.

